

**spojená katolícka škola v nitre**

**Kritériá pre prijímanie žiakov do 1. ročníka**

**Gymnázia sv. Cyrila a Metoda v školskom roku 2020/2021**

**Všeobecné štúdium - štvorročné**

**Kritériá** sú vypracované v súlade so zákonom NR SR č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a zákonom NR SR č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov – Tretí oddiel, Prijímanie na vzdelávanie v stredných školách § 62 až § 68.

Prijímanie žiakov do katolíckych škôl sa uskutočňuje v súlade s Predpismi všeobecného poriadku pre katolícke školy a školské zariadenia Nitrianskej diecézy č. 1012/2014 z 1. októbra 2014.

Forma prijímacej skúšky, jej obsah a rozsah vychádzajú zo vzdelávacích štandardov štátneho vzdelávacieho programu odboru vzdelávania na základnej škole.

**1.ZÁKLADNÉ INFORMÁCIE**

**Študijný odbor: 7902 J gymnázium**

Termín konania prijímacej skúšky:

**1. termín – 11. mája 2020**

**2. termín – 14. mája 2020**

Prerokované na pedagogickej rade: dňa **18. novembra 2019**

Forma štúdia: denná

Dĺžka štúdia: 4 roky

Počet miest na prijatie: **56** (2 triedy). Zriaďovateľ si vyhradzuje právo prijať do každej prvej triedy troch žiakov, ktorí úspešne vykonali prijímacie skúšky, na základe vlastných kritérií.

**2. PRIJÍMACIE SKÚŠKY**

1. Prijímacie skúšky sú **z troch predmetov:**
2. Katolícke náboženstvo
3. Slovenský jazyk a literatúra
4. Matematika
5. Všetky tri oblasti pozostávajú z písomných testov na úrovni učiva základnej školy.
6. **Žiak, ktorý v celoslovenskom testovaní T9 dosiahol v každom predmete samostatne úspešnosť najmenej 90 %, bude prijatý bez prijímacích skúšok.**
7. Žiak, ktorý **absolvoval** na ZŠ predmet náboženstvo, resp. náboženská výchova v 7. až 9. ročníku, prijímaciu skúšku z katolíckeho náboženstva nerobí.

**3. KRITÉRIÁ HODNOTENIA**

1. Body za prijímacie skúšky:

* **Katolícke náboženstvo - max. 30 bodov / min. 8 bodov**
* **Slovenský jazyk a literatúra – max. 30 bodov / min. 8 bodov**
* **Matematika – max. 30 bodov / min. 8 bodov**

1. Body za prospech na ZŠ:

Do hodnotenia sa započítava priemer známok na konci  8. ročníka a na polroku 9. ročníka, **známky z výchovných predmetov sa** do priemeru **nezapočítavajú.**

Za prospech na ZŠ možno získať najviac 50 bodov.

|  |  |
| --- | --- |
| **Priemer známok** | **Body** |
| 1,00 – 1,10 | 50 |
| 1,11 – 1,20 | 45 |
| 1,21 – 1,30 | 40 |
| 1,31 – 1,40 | 35 |
| 1,41 – 1,50 | 30 |
| 1,51 – 1,60 | 25 |
| 1,61 – 1,70 | 20 |
| 1,71 – 1,80 | 15 |
| 1,81 – 1,90 | 10 |
| 1,91 – 2,00 | 5 |
| nad 2,00 | 0 |

1. Body za úspešnosť v celoslovenskom testovaní deviatakov ( T 9 ):

Do hodnotenia sa započítavajú percentá úspešnosti zo slovenského jazyka a literatúry a z matematiky.

Spolu možno získať najviac 50 bodov, pričom za každé percento úspešnosti nad 50 % sa v každom predmete započíta 0,5 bodu.

1. Body za výsledky súťaží a predmetových olympiád garantovaných Ministerstvom školstva, vedy,

výskumu a športu SR (okrem športových súťaží) – **max. 20 bodov** podľa tabuľky:

|  |  |  |  |
| --- | --- | --- | --- |
| **Počet bodov** | **Okresné, obvodné, dekanátne kolá** | **Krajské, diecézne kolá** | **Celoštátne kolá** |
| 1. – 3. miesto | 3 | 7 | 10 |
| Úspešný riešiteľ | 1 | 3 | 5 |

Započítava sa **najlepšie umiestnenie** v danej súťaži. Umiestnenie musí byť preukázané originálom diplomu, resp. jeho fotokópiou priloženou k prihláške a overenou výchovným poradcom.

Na základe súčtu bodov bude zostavené poradie uchádzačov, ktoré je rozhodujúce pre prijatie na štvorročné štúdium.

Maximálny počet bodov je **210.**

**4. PODMIENKY PRIJATIA**

* + 1. Uchádzač nie je žiakom inej strednej školy.
    2. Uchádzač má na prihláške potvrdenú zdravotnú spôsobilosť pre štúdium.
    3. **Úspešné zvládnutie prijímacích skúšok zo všetkých 3 predmetov,** z každého predmetu aspoň na stanovené minimum bodov.
    4. **Poradie podľa súčtu dosiahnutých bodov.**
    5. **V prípade rovnosti** **bodov sa zohľadňujú kritériá v nasledovnom poradí:**
* navštevovanie cirkevnej základnej školy,
* priemer známok na konci  8. ročníka a na polroku 9. ročníka,
* účasť na predmetových olympiádach a súťažiach,
* angažovanosť v miestnych cirkevných spoločenstvách:

spevokol, miništrovanie, práca s mládežou, ...

**6. Nutnou podmienkou prijatia je písomný súhlas rodičov s katolíckou výchovou na gymnáziu, ako**

**i záväzok žiaka rešpektovať výchovnú líniu a školský poriadok.**

**7.** Prijatie žiaka, ktorý mal v posledných dvoch ročníkoch štúdia na základnej škole zníženú známku zo správania bude osobitne posúdené riaditeľom školy. Žiadosti o prijatie nemusí riaditeľ v danom prípade vyhovieť.

**8.** Žiadosť o preskúmanie rozhodnutia o neprijatí možno podať v zákonnej lehote na **Diecézny školský**

**úrad v Nitre prostredníctvom riaditeľa gymnázia.**

1. **ZÁVEREČNÉ USTANOVENIA**
2. Ak sa uchádzač zo závažných dôvodov nemôže zúčastniť na prijímacej skúške v riadnom termíne, riaditeľ strednej školy určí náhradný termín. Dôvod neúčasti oznámi uchádzač alebo zákonný zástupca maloletého uchádzača riaditeľovi strednej školy najneskôr v deň konania prijímacej skúšky.
3. Na základe uvedených **kritérií** sa vytvorí poradovník uchádzačov o štúdium podľa najvyššieho získaného počtu bodov.
4. **Uchádzač,** ktorý bol prijatý na štúdium **sa** **musí v určenom termíne zapísať na štúdium**  na tunajšej škole. V prípade nezapísania sa žiaka na štúdium alebo zrušenie zápisu už zapísaného žiaka bude na uvoľnené miesto prijatý ďalší uchádzač v poradí.
5. **Ak sa po zápise** na štúdium **uvoľní miesto na prijatie**, bude sa pokračovať v prijímacom konaní podľa poradia pod čiarou zverejneného poradovníka.
6. Výsledky prijímacieho konania budú zverejnené v priestoroch školy a na webovej stránke školy [www.gcm.sk](http://www.gcm.sk) do troch pracovných dní od konania 2. termínu (14. 05. 2020) prijímacích skúšok.

#### V prípade záujmu môžete získať podrobnejšie informácie na sekretariáte školy, resp. na telefónnom čísle 037 / 652 66 21 alebo na internetovej stránke [www.gcm.sk](http://www.gcm.sk)

V Nitre 2. decembra 2019

PaedDr. Peter Buranský Mgr. Radoslav Rusňák

riaditeľ DŠÚ Nitra riaditeľ školy